CELEX: 22018D1163
Language: lt
Date: 1480636800000
Title: 2016 m. gruodžio 2 d. EEE jungtinio komiteto sprendimas Nr. 225/2016, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2018/1163]

23.8.2018   
               
               
                  LT
               
               
                  Europos Sąjungos oficialusis leidinys
               
               
                  L 215/15
               
            
         EEE JUNGTINIO KOMITETO SPRENDIMAS
         Nr. 225/2016
         2016 m. gruodžio 2 d.
         kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2018/1163]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtraukta 2016 m. kovo 3 d. Komisijos įgyvendinimo direktyva (ES) 2016/317, kuria iš dalies keičiamos Tarybos direktyvos 66/401/EEB, 66/402/EEB, 2002/54/EB, 2002/55/EB, 2002/56/EB ir 2002/57/EB dėl sėklų pakuočių oficialių etikečių (1);
                  
               
                     (2)
                  
                  
                     į EEE susitarimą turi būti įtrauktas 2016 m. kovo 3 d. Komisijos įgyvendinimo sprendimas (ES) 2016/320, kuriuo iš dalies keičiamas Komisijos sprendimas 2004/842/EB dėl įgyvendinimo taisyklių, kuriomis remdamosi valstybės narės gali leisti teikti į rinką sėklas, priklausančias veislėms, dėl kurių buvo pateiktos paraiškos jas įtraukti į žemės ūkio augalų rūšių veislių ar daržovių rūšių veislių nacionalinį katalogą (2);
                  
               
                     (3)
                  
                  
                     šis sprendimas susijęs su teisės aktais dėl fitosanitarijos klausimų. Teisės aktai dėl fitosanitarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas Lichtenšteinui netaikomas;
                  
               
                     (4)
                  
                  
                     todėl EEE susitarimo I priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedo III skyrius iš dalies keičiamas taip:
            
                        1.
                     
                     
                        2 punktas (Tarybos direktyva 66/401/EEB), 3 punktas (Tarybos direktyva 66/402/EEB), 11 punktas (Tarybos direktyva 2002/54/EB), 12 punktas (Tarybos direktyva 2002/55/EB) ir 13 punktas (Tarybos direktyva 2002/57/EB) papildomi šia įtrauka:
                        
                                    „—
                                 
                                 
                                    
                                       32016 L 0317: 2016 m. kovo 3 d. Komisijos įgyvendinimo direktyva (ES) 2016/317 (OL L 60, 2016 3 5, p. 72).“
                                 
                              
                  
                        2.
                     
                     
                        36 punktas (Komisijos sprendimas 2004/842/EB) papildomas taip:
                        „su pakeitimais, padarytais:
                        
                                    —
                                 
                                 
                                    
                                       32016 D 0320: 2016 m. kovo 3 d. Komisijos įgyvendinimo sprendimu (ES) 2016/320 (OL L 60, 2016 3 5, p. 88).“
                                 
                              
                  
         
            2 straipsnis
            
               Europos Sąjungos oficialiojo leidinio EEE priede skelbtini Įgyvendinimo direktyvos (ES) 2016/317 ir Įgyvendinimo sprendimo (ES) 2016/320 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja 2016 m. gruodžio 3 d., jei pateikti visi pranešimai pagal EEE susitarimo 103 straipsnio 1 dalį. (*1)
            
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2016 m. gruodžio 2 d.
            
               
                  EEE jungtinio komiteto vardu
               
               
                  Pirmininkė
               
               Bergdís ELLERTSDÓTTIR
            
         
         
            (1)  OL L 60, 2016 3 5, p. 72.
         
            (2)  OL L 60, 2016 3 5, p. 88.
         
            (*1)  Konstitucinių reikalavimų nenurodyta.